L'Eliana fa lliurament de la recaptació obtinguda en la Setmana de l'Alzheimer
Sin fecha

La regidora de Polítiques Socials, María José Valenzuela, ha fet lliurament aquest dimarts a l'Associació de Familiars d'Alzheimer València (AFAV) de la recaptació obtinguda el mes de setembre passat. Els més de 600 euros recaptats durant la Setmana de l'Alzheimer gràcies a la solidaritat dels veïns de l'Eliana aniran destinats a diverses activitats d'assessorament i formació sobre la malaltia per als afectats i els seus familiars.

La visita ha servit també per a conéixer el Centre de Dia de Benicalap que gestiona l'associació. La Treballadora Social, Sonia Sánchez, ha sigut l'encarregada de mostrar les seues activitats i funcionament diari, així com les diverses sales d'estimulació cognitiva amb noves teràpies com ara la Snoezelen o La meua caseta d'ahir, on els pacients recreen el seu dia a dia passat en un entorn ambientat en els anys 60.

En l'acte de lliurament ha estat present també la Directora del centre de dia Montcalet de l'Eliana, Carmen Betoret, i l'Educadora Social de l'Ajuntament, Rosa Cuartero, els qui han pogut conéixer als membres del cor de ‘Els Veus de la Memòria’. Tot això dirigit per un equip multidisciplinari que compta amb metge, terapeutes, fisioterapeuta, etc. per a atendre a prop d'un centenar de persones a la setmana i en qualsevol etapa de la malaltia.

La regidora de Polítiques Socials ha posat en valor el treball que realitzen els professionals i voluntaris des de l'associació i ha destacat la satisfacció dels usuaris i els seus familiars. ‘Amb aquesta aportació l'Eliana vol recolzar aquesta gran labor i donar-los una major visibilitat’ ha declarat, al mateix temps que s'ha compromés a continuar contribuint a aquesta causa que afecta també a diversos veïns del municipi i a més de 80.000 persones a la Comunitat Valenciana.